Document ID: 32006R0863

KOMISIJAS REGULA (EK) Nr. 863/2006
(2006. gada 13. jūnijs),
ar kuru attiecībā uz 2005./2006. gada piegādes laikposmu pielāgo piegādes saistību daudzumus niedru cukuram, ko paredzēts ievest saskaņā ar ĀKK Protokolu un Nolīgumu ar Indiju
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 19. jūnija Regulu (EK) Nr. 1260/2001 par cukura tirgu kopīgo organizāciju (1), un jo īpaši tās 39. panta 6. punktu,
tā kā:
(1)
Komisijas 2003. gada 30. jūnija Regulā (EK) Nr. 1159/2003, ar ko 2003./2004., 2004./2005. un 2005./2006. tirdzniecības gadam nosaka sīki izstrādātus piemērošanas noteikumus niedru cukura ievešanai atbilstīgi dažām tarifu kvotām un preferenču nolīgumiem un groza Regulas (EK) Nr. 1464/95 un (EK) Nr. 779/96 (2), 9. pantā ir paredzēta kārtība, kādā nosaka piegādes saistības ar nulles nodokļa likmi produktiem ar KN kodu 1701, kas izteikts ar baltā cukura ekvivalentu, ja šos produktus ieved no ĀKK Protokola un Nolīguma ar Indiju parakstītājām valstīm.
(2)
Ar Komisijas Regulu (EK) Nr. 180/2006 (3) šie daudzumi ir noteikti attiecībā uz 2005./2006. tirdzniecības gada piegādes laikposmu.
(3)
ĀKK Protokola 7. panta 1. un 2. punktā ir paredzēti noteikumi, kas piemērojami gadījumā, jā ĀKK valsts nepiegādā piegādes saistībās noteikto daudzumu.
(4)
Sentkristoferas un Nevisas un Trinidādas un Tobāgo kompetentās iestādes ir paziņojušas Komisijai, ka tās nespēs piegādāt visu saistībās noteikto daudzumu un ka tās arī nevēlas pieprasīt piegādes termiņa pagarinājumu.
(5)
Pēc apspriešanās ar attiecīgajām ĀKK valstīm nepiegādātais daudzums ir jāpārdala, lai nodrošinātu nepieciešamo piegādi 2005./2006. tirdzniecības gada piegādes laikposmā.
(6)
Tādēļ Regula (EK) Nr. 180/2006 ir jāatceļ un ir jāizdara pielāgojumi piegādes saistību daudzumos 2005./2006. tirdzniecības gada piegādes laikposmam atbilstīgi Regulas (EK) Nr. 1159/2003 9. panta 1. punktam un 2. punkta c) apakšpunktam.
(7)
Šajā regulā paredzētie pasākumi ir saskaņā ar Cukura pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo tiek pielāgoti Regulas (EK) Nr. 180/2006 pielikumā noteiktie piegādes saistību daudzumi produktiem, ko ieved no ĀKK Protokola un Nolīguma ar Indiju parakstītājām valstīm, ar KN kodu 1701, kas izteikts ar baltā cukura ekvivalentu, 2005./2006. gada piegādes laikposmam attiecībā uz katru atsevišķu izvedēju valsti. Pielāgotie daudzumi norādīti šīs regulas pielikumā.
2. pants
Regulu (EK) Nr. 180/2006 atceļ.
3. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 13. jūnijā

Labels: 3
17
18